ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670032885
ขอให้แก้ไขปัญหาการตั้งร้านจำหน่ายสินค้ากีดขวางทางเดินบนบาทวิถี บริเวณถนนเจริญกรุง ตั้งแต่ต้นซอยเจริญกรุง 57 ไปถึงโรงเรียนสตรีศรีสุริโยทัย กรุงเทพมหานคร เนื่องจากภายในซอยเจริญกรุง 57 มีโรงเรียนตั้งอยู่หลายแห่ง ซึ่งในทุกปีจะมีการจัดงานลักษณะคล้ายงานเฟสติวัล (ไม่ระบุชื่องานและรายละเอียดของผู้จัดงาน) ประมาณ 1-2 ครั้ง การจัดงานแต่ละครั้งใช้ระยะเวลาประมาณ 3-7 วัน ภายในงานจะมีร้านค้านำสินค้ามาตั้งวางจำหน่ายบนบาทวิถี ตั้งแต่ต้นซอยเจริญกรุง 57 ไปจนถึงโรงเรียนสตรีศรีสุริโยทัย ระยะทางประมาณ 1 กิโลเมตร ซึ่งการตั้งร้านจะตั้งตลอดจนกว่าจะเสร็จงาน ผู้จำหน่ายจะมาจำหน่ายสินค้าในช่วงเย็นที่เด็กนักเรียนเลิกเรียน (ไม่ระบุเวลาแน่ชัด) แต่ลักษณะของการตั้งร้านกีดขวางทางเดิน เพราะบาทวิถีมีความกว้างไม่ถึง 1 เมตร ทำให้เด็กนักเรียน ประชาชนทั่วไป ต้องเดินข้ามถนนไปเดินอีกฝั่ง แต่อีกฝั่งที่เด็กนักเรียนฯ ข้ามฝั่งไปเดิน ก็เป็นฝั่งตลาดที่มีสินค้าจำหน่ายเช่นเดียวกัน หรือหากประชาชนที่เลือกซื้อสินค้าต้องลงไปเลือกซื้อสินค้าบนถนน ทำให้กีดขวางทางเดินบนบาทวิถีและเสี่ยงต่อการเกิดอุบัติเหตุเฉี่ยวชน ล่าสุดเมื่อวันที่ 19 สิงหาคม 2567 พบว่ามีการจัดงานคาดการณ์ว่าจะเป็นวันแรก จึงประสงค์ให้หน่วยงานเข้ามาตรวจสอบ และเห็นว่าควรพิจารณาทบทวนเกี่ยวกับสถานที่ในการอนุญาต เพราะในพื้นที่ซอยมีเด็กนักเรียนจำนวนมากซึ่งเด็กมีวุฒิภาวะในการระมัดระวังน้อยกว่าผู้ใหญ่ และเห็นว่าหากมีการจัดงานควรมีการจัดงานโดยใช้พื้นที่บาทวิถีของถนนเจริญกรุงมากกว่าจัดในซอย เพราะถนนเจริญกรุงมีบาทวิถีกว้างกว่าบาทวิถีภายในซอยเจริญกรุง 57 ประสบปัญหาเป็นระยะเวลาหลายปี เบื้องต้นแจ้งเรื่องไปยังTraffy Fondue แล้ว  (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)

////หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata